Indien jy 'n ou prutpot gebruiker is, sal ons baie graag nog idees en wenke wil hoor. Kom vertel vir ons hoe doen jy dit en as jy 'n gunsteling resep het, kom deel dit asseblief met ons.
Wanneer jy die vleis eers met koekmeel strooi en dit dan 'n bietjie verbruin, sal dit smaakliker wees en die sous sal dikker wees.
Moenie die deksel onnodig oopmaak gedurende die kookproses nie. Vir elke keer wat jy die deksel oplig sal dit 15 tot 20 minute van die kooktyd verleng.
Die binnedeel van die prutpot is van keramiek (seramiek) gemaak. Moenie die bak uithaal en op 'n koue oppervlak neersit nie. Buffer dit met 'n vadoek of 'n houtplank.
Wanneer jy 'n gunsteling resep in die prutpot wil gaar maak moet jy onthou dat vloeistof nie verdamp uit die prutpot nie. Verminder dus die water met plus minus 20 persent.
Ek het so bietjie gaan soek na idees en resepte en tot my verbasing sien ek toe dat jy nagereg, koeke en terte ook in 'n prutpot kan maak. Wie sou dit nou kon raai!
Aangeheg is 'n foto van die prutpot brownies resep wat ek in die resepte afdeling op die forum gaan plaas. Gaan loer gerus!
Dit is nou 'n groot jammerte. Het julle nie 'n "Cash converter" winkeltjie waar mens tweedehandse goed kan kry nie?
Baie ouens koop sulke goed, of kry dit vir 'n present, vind uit dit is 'n wit olifant en ruil dit vir kontant.
'n Mens dink omdat dit 'n "vuurvaste" gedoente is dit nie sal kraak nie, maar dit is net potklei as ek dit nie mis het nie.